《和曾几留客亭 其二》
宋代·沈度

持节推仍世，林园记昔游。深藏事幽讨，长辔讵淹留。

已见山无盗，欣同岁有秋。时容一啸咏，窃比晋名流。

作者简介：湖州武康人，字公雅。沈播曾孙。从学陈渊达二十年。高宗绍兴间，为馀干令，有善政。除直秘阁、知平江府。孝宗乾道四年，以直龙图阁知建宁府，助朱熹创立社仓。终兵部尚书。